To frontalsammenstød forskellige steder i Nordjylland skaber trafikale problemer fredag morgen. I Storvorde kørte en mand ud af sin indkørsel på Kærvej omkring klokken halv seks uden at se sig for, og en anden bil kørte derfor frontalt ind i ham. - Man skal huske at overholde sine vigepligter, når man bakker ud, siger vagtchef Bent Højgaard til TV2/Nord. I krydset ved omfartsvejen i Stae stødte to biler også frontalt sammen, og det har skabt en del trafikale problemer i området fredag morgen. Der er dog ingen, der er kommet alvorligt til skade ved sammenstødene. Det oplyser Nordjyllands Politi.

Opsummering:
To steder i Nordjylland er biler stødt frontalt ind i hinanden.